CELEX: C2006/326/165
Language: lt
Date: 2006-12-30 00:00:00
Title: Byla T-342/06 2006 m. gruodžio 1 d. pareikštas ieškinys byloje Angiotech Pharmaceuticals prieš VRDT

30.12.2006   
            
            
               LT
            
            
               Europos Sąjungos oficialusis leidinys
            
            
               C 326/81
            
         2006 m. gruodžio 1 d. pareikštas ieškinys byloje Angiotech Pharmaceuticals prieš VRDT
   
   (Byla T-342/06)
   (2006/C 326/165)
   Kalba, kuria surašytas ieškinys: anglų
   Šalys
   
      Ieškovė: Angiotech Pharmaceuticals, Inc. (Vankuveris, Kanada), atstovaujama barrister T. Clark
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Ieškovės reikalavimai
   
               —
            
            
               Panaikinti 2006 m. rugsėjo 20 d. Vidaus rinkos derinimo tarnybos antrosios apeliacinės tarybos sprendimą byloje R 751/2006–2 ir grąžinti paraišką Vidaus rinkos derinimo tarnybai tęsti registravimo procedūrą; arba
            
         
               —
            
            
               Jei Pirmosios instancijos teismas nuspręstų leisti tęsti registravimo procedūrą tik kai kurioms paraiškoje nurodytoms prekėms, panaikinti Vidaus rinkos derinimo tarnybos antrosios apeliacinės tarybos sprendimą tik šių prekių atžvilgiu ir grąžinti paraišką Vidaus rinkos derinimo tarnybai tęsti registravimo procedūrą tik atitinkamoms prekėms.
            
         
               —
            
            
               Priteisti iš Vidaus rinkos derinimo tarnybos bylinėjimosi išlaidas.
            
         Ieškinio pagrindai ir pagrindiniai argumentai
   
      Prašomas įregistruoti Bendrijos prekių ženklas: Žodinis prekių ženklas VASCULAR WRAP 5 ir10 klasių prekėms ir paslaugoms (tvarsliava, tvarsčiai, dangos, dariniai ir įrankiai chirurgijos reikmėms) — paraiška Nr. 4220811.
   
      Eksperto sprendimas: Atmesti paraišką.
   
      Apeliacinės tarybos sprendimas: Atmesti apeliaciją.
   
      Ieškinio pagrindai: Tarybos reglamento (EB) Nr. 40/94 7 straipsnio 1 dalies b punkto ir 7 straipsnio 1 dalies c punkto pažeidimas.